વૈદરાજ વિશ્વનાથ મીઠારામભાઈ દવે તથા મહાશંકરભાઈ અકાળાવાળાએ પૂરી જહેમત સાથે વિદ્યાર્થી ભુવનની શરૂઆત કરી પરંતુ આ ભાઈઓને પોતાના વ્યવસાય અર્થે બહારજવાનું થયેલ તેથી આ કાર્ય શ્રી હરીશંકર કાનજીભાઈ ત્રિવેદીએ ઘેર ઘેર જઈ અનાજ મેળવી કાર્ય શરૂ કરેલ, પરંતુ આર્થિક સંકડામણને લીધે વ્યવસ્થા લાંબો સમય ટકી નહીં. અને 1937 થી 1949 સુધી નાણાંકીય મુશ્કેલીને કારણે ભુવન સારી સ્થિતીમાં ચાલી શક્યું નહીં. પરંતુ બહારગામથી આવતાં વિધ્યાર્થીઓને રહેવાની ઉતારા તરીકે સગવડતા આપવામાં આવતી. તે દરમ્યાન સને 1939 માં શ્રી જીવરામભાઈ શંકરજીભાઈ દવે મુંબઈથી આવી રાજકોટમાં સ્થાયી થયાં. અને તેઓએ વિદ્યાર્થી ભુવનની સ્થિતી અંગે જ્ઞાતિજનોની વારંવાર મીટીંગો બોલાવી અને ચર્ચા વિચારણા કરી અને સને 1949 માં શ્રી વૃજલાલ જટાશંકરભાઈ ત્રિવેદીનાં પ્રમુખ સ્થાને જ્ઞાતિજનોનાં સહકાર થી વિદ્યાર્થી ભુવન ફરીથી શરૂ કરવામાં આવેલ. વિદ્યાર્થી ભુવનનાં પહેલાં પ્રમુખ શ્રી રામજીભાઈ શામજીભાઈ ભટ્ટ એ સને 1949 થી ભુવનને પોતાની સેવાઓ આપેલ અને તેઓએ ઝરીયા, કલકત્તાનાં અગ્રગણ્ય વેપારીઓ પાસેથી સારું એવું ભંડોળ એકત્ર કરી આપેલ અને તેઓએ પોતાનો કિંમતી સમય ભુવનની સેવા માટે આપેલ. વિદ્યાર્થી ભુવનનું પ્રથમ બંધારણ ટ્રસ્ટ ડીડ તા. 8-2-1958 તથા તા. 9-2-1958 સર્વ જ્ઞાતિજનોની વિદ્યાર્થી ભુવનમાં મળેલ પરિષદમાં પસાર કરવામાં આવ્યું.